185 адамды алдаған БҚО тұрғыны сотталды
DATE: 19:03, 24 Қазан 2024 | GMT +5
TITLE: 185 адамды алдаған БҚО тұрғыны сотталды
URL: https://kaz.inform.kz/news/185-adamdi-aldagan-bko-turgini-sottaldi-caf90f/
META: DATE: 19:03, 24 Қазан 2024 | GMT +5
TOTAL WORDS: 171
AUTHOR(S):
TEXT: БҚО прокуратурасынан мәлім еткеніндей, аталған тұрғын 2022 жылдың қыркүйегінен 2023 жылдың сәуіріне дейін «Chia Tai Pharmaceutical» қаржы пирамидасына қосылып, оның құрылымдық бөлімшесінде жетекші қызмет атқарған. Ол фармацевтикалық зауытқа заңды инвестиция саламыз деген жалған желеумен фармацевтикалық кәсіпорын қызметінен жоғары кіріс алуға уәде беріп, салымшылардан заңсыз қаражат тартқан. «Сотталушының қылмыстық әрекетінің салдарынан 185 жәбірленушіге жалпы сомасы 180 млн астам теңге материалдық шығын келтірілген. Оның қаржылық пирамиданы құру және басқару, сондай-ақ қылмыстық жолмен алынған ақша мен басқа да. мүлікті заңдастыру бойынша кінәсі толық дәлелденді. Сот мемлекеттік айыптаушының ұстанымымен келісе отырып, сотталушыны ҚР ҚК 217-бабы 2-бөлігі 2-тармағы пирамиданы құру және басқару), 218-бабы 2-бөлігі 3-тармағында. өзге мүлікті заңдастыру ) көзделген қылмыстарды жасағаны үшін кінәлі деп тауып, қылмыстық құқық бұзушылықтың жиынтығымен 5 жылға бас бостандығынан айыру жазасын кесті. Сонымен қатар ол осы мерзімге қаржы ұйымдарында басшы лауазымдарды атқару және қаржы ұйымының қатысушысы болу құқығынан айырылды. 180 млн теңге шығын жәбірленушілердің. пайдасына толығымен өндірілді. Сот үкімі заңды күшіне енді», деп хабарлады ведомстводан. Еске сала кетейік, бұдан бұрын БҚО-да тұрғындар қаржы пирамидасына 700 млн астам теңге салғанын жазған болатынбыз
